Тижорат банклари учун лицензия тўлови озайтирилди\n11 май 2021, Тошкент вақти: 00:40\nHi-Tech bank Тошкентдаги хорижий валюталардаги операциялар бўйича лицензияси ҳанузгача қайтарилмаган тижорат банкларидан биридир.\nБу имконни Ўзбекистон ҳукуматининг тижорат банкларига муносабати яхшиланганидан дарак сифатида баҳолаган банкирлар аслида тижорат банклари учун асосий муаммо хорижий валютадаги амалиётлар учун бериладиган лицензиянинг беқарорлиги эканини айтмоқдалар.\nЎзбекистон Марказий банки қарори билан мамлакатдаги тижорат банклари учун хорижий валютада амалга ошириладиган амалиётлар учун бериладиган лицензия тўловлари бир баробарга озайтирилди.\nАввалига бу тўловлар 200 минг АҚШ доллари бўлган бўлса, ҳозир 1000 АҚШ долларига туширилди.\nБу тартиб ҳукуматнинг 2013 йилдан Ўзбекистондаги тадбиркорлик субъектлари зиммасидаги тўловларни енгиллаштириш чора-тадбирлари доирасида жорий этилди.\nТошкент шаҳридаги бир қатор тижорат банклари раҳбарияти бу хабарни хурсандчилик билан қабул қилганини айтмоқда.\nАммо, ҳозир тижорат банклари учун асосий масала уларга хорижий валютага оид операциялар учун берилаётган лицензияларнинг барқарорилигидир.\n- Чунки, муддатсиз бериладиган бу лицензияни Марказий банк истаган пайтда тўхтатиши ёки қайтариб олиши мумкин. Одатда, ишдаги камчиликлар учун шунақа қилинади. Бизнинг лицензия масалан ўтган йили ноябрдан бери қайтариб берилгани йўқ, деди, жумладан, Тошкентдаги РАВНАҚ-БАНК тижорат банкининг собиқ ходимларидан бири.\nБу банк ўтган йили хорижий валютада амалга ошириладиган лицензиялар қайтариб олинган тижорат банкларидан биридир ва ўшанда банкнинг бир неча ходими ишдан бўшатилган эди.\nБиргина Тошкент шаҳрида фаолият юритадиган бу банкнинг 60 нафар атрофида мижози бор ва бу мижозлар юридик шахс мақомига эга бўлган тадбиркорлик субъектлари ҳисобланади.\nРАВНАҚ-БАНКнинг собиқ ходимидан олинган маълумотга кўра, лицензиянинг қайтариб олинишига банк мижозларининг ташқи савдо шартномалари бўйича дебиторлик қарзлари ошиб кетгани сабаб бўлган.\n- Кейин Марказий банк томонидан бизга шартлар қўйилди. Ҳозир банк раҳбарияти шу шартларни бажаришга ҳаракат қилаяпти албатта, билишимча, деди РАВНАҚ-БАНКининг Озодликка аноним тарзда сўзлаган собиқ ходими.\nАммо унинг сўзларига кўра, бунақа қарздорлик ҳозир жуда кўп банклар зиммасида йиғилиб қолган аслида.\nБироқ бу банкир айнан РАВНАҚ-БАНК ва “Универсалбанк”, HI-TECH BANK каби тижорат банкларининг чет эл валютасидаги операциялари учун лицензиялари қайтариб олинганининг субъектив сабаблари ҳам бор, деб ҳисоблашини билдирди.\n- Бу ерда объектив ва субъекти сабаблар бор. Яъни, биз ҳам дебиторлик қарздорликни туширишимиз керак. Лекин, умумиятла бу масалани ҳал қилиш Марказий банкка боғлиқ, деди Озодликка микрофонсиз сўзлаган тошкентлик банкир.\nШу йилнинг январ ойида хорижий валютадаги операцияларини амалга ошириш учун лицензияси тортиб олинган HI-TECH BANK ҳам бу лицензияни қайтиб ололгани йўқ.\nБу тижорат банклари ходимлари ҳозирча фақат ўзбек сўмидаги операцияларини амалга ошириш билан чекланаётгани ва яқин фурсатда тортиб олинган лицензиясини қайтариш учун астойдил ҳаракат қилинаётганини айтмоқда.\nЛицензиясиз қолган бу бакнлар тақдири юзасидан Марказий банкка қилган мурожаатларимиз эса ҳозирча жавобсиз қолди.\nАммо, айни масалада Марказий банк ахборот хизмати муқаддам тарқатган маълумотда, хусусан “Универсалбанк" лицензияси валютани тартибга солишга доир амалдаги қонунчилик талабларини бузганлиги сабабли “Ўзбекистон Республикаси Марказий банки тўғрисида”ги қонуннинг 40 ва 53-моддасига асосан олиб қўйилгани айтилган эди.\n2001 йилда “Қўқон” банки базасида 50 миллион сўмлик бошланғич капитал билан ташкил қилинган “Универсалбанк”нинг асосий ҳиссадорлари хусусий ширкатлар ва жисмоний шахслар бўлиб ҳисобланади.\nУшбу банкнинг бугунги фаолияти борасида эса ҳозирча маълумот олишнинг имкони бўлмади.


ЎзА - Дўсту қардошдир азалдан ўзбегим тожик билан\n14.08.2018 13:01 Чоп этиш версияси\nФарғона вилояти Данғара туманининг Оқжар, Катта қўрғонча, Абдусамад каби қишлоқлари қўшни Тожикистоннинг Ашт тумани билан чегарадош. Икки қардош халқни Сирдарё ажратиб туради.\nКечагидек эсимда. Илгарилари биз у томондаги қариндошларимизнинг барча тўй ва маъракаларида қатнашар эдик. Улар ҳам доимо бизни уйга келиб, борди-келдилар мустаҳкам йўлга қўйилган эди. Бир неча йиллар давомида ана шу борди-келдиларнинг узилгани бизларни бир-биримиздан анча узоқлаштирди.\nБир дарёдан сув ичиб, қариндошлик ришталари билан боғланган ўзбек ва тожик халқлари ўртасида азалдан яқин қўшничиликка асосланган ҳамкорлик йўлга қўйилган. Аслида икки халқнинг умумий тарихи, маънавий қадриятлари бир. Хусусан, кейинги бир ярим йил мобайнида ўзбек ва тожик халқлари ўртасидаги кўп асрлик дўстлик, анъанавий яхши қўшнилик, ўзаро ҳурмат ва ишончга асосланган муносабатлар ҳар икки халқ манфаати йўлида изчил мустаҳкамланиб бормоқда. Сўнгги йилларда Ўзбекистон-Тожикистон ўртасидаги муносабатлар тубдан ўзгарди. Икки томонлама алоқалар сиёсий, савдо-иқтисодий, сармоявий, ижтимоий-маданий соҳаларда изчил ривож топиб бораётир.\nАйниқса, икки давлат ўртасида чегара постларининг очилгани халқларимиз учун катта имкониятлар эшигини очди. Бу эса ўзбек ва тожик халқлари дўстлиги, жипслиги ҳамда ҳамжиҳатлиги йўлида навбатдаги муҳим қадам бўлди. Фарғона вилояти Бешариқ туманидаги “Ровот” ва “Андархон” чегара божхона постининг очилиши аҳоли учун катта қулайликларни яратмоқда. Бу ерда аҳолига соддалаштирилган тартибда чегарадан ўтиш тизими жорий қилинди. Ўзаро бориш-келишдаги тўсиқлар, ортиқча расмиятчиликларга барҳам берилаётгани айниқса, асрлар давомида елкадош яшаётган икки халқ аҳолисини беҳад қувонтирди. Вилоят божхона бошқармасининг ахборот хизматидан олинган маълумотларга қараганда, икки пост орқали шу кунга қадар 486 мингдан зиёд йўловчи ҳаракатланган.\n– Тожикистоннинг Сўғд вилояти Конибодом, Исфара ва Ашт тумани билан умумий чегарага эгамиз, – дейди Бешариқ тумани кенгаши депутати, 18-умумтаълим мактаби ўқитувчиси Нодирбек Қобилов. – Азалдан ҳар икки мамлакат аҳолиси ўзаро ҳамжиҳатликда, аҳил яшаб келган. Минглаб инсонларни боғлаб турадиган қариндошлик ришталари мавжуд. Президентимиз Шавкат Мирзиёев томонидан қўшни давлатлар билан ўзаро ҳамкорликни мустаҳкамлашга қаратилаётган эътибор юксак самаралар бераётир.\nҲа, бугун ким билан гаплашманг, икки қардош халқ ўртасидаги яхши қўшничилик янада мустаҳкамланиб бораётганидан мамнунлигини билдирди. Тўй-маъракаларда бирга бўлиб, қиз олиб, қиз узатмоқда.\nМен Тожикистон Республикасининг Конибодом туманида яшайман, – дейди меҳнат фахрийси Мақсуд Жўра. – Тошкентдаги Низомий номидаги педагогика институтида ўқиганман. Бугунга қадар бирга ўқиган дўстларимизни жуда соғинар эдим. Аммо ширин дийдорга нима етсин?! Уларнинг тўй, маъракаларида, қувончли, қайғули дамларида шерик бўлиб ёнида туролмас, неча йилларда бир дийдорлашар эдик. Ўртамиздаги чегаралар очилгач, дарҳол уларнинг ҳузурига ошиқдим. Ҳеч бир муаммосиз чегарадан ўтиб, дўстларим билан юз кўришдик. Биз кексаларга асосийси тинчлик, соғлиқ керак. Юртларимиз бунданда гуллаб-яшнасин, ривожлансин, дўстона алоқаларимиз тоабад мустаҳкамлансин.\nЭътиборли жиҳати, кейинги вақтда икки давлат вилоятларининг ўртасида ҳам алоқалар йўлга қўйилмоқда. Яқинда Фарғона вилояти делегацияси Сўғд вилоятида бўлиб, ҳамкорликни янада кенгайтиришга доир келишув имзоланди.\nМухтасар айтганда, ўзбек ва тожик халқлари ўртасидаги дўстлик азалий ва абадийдир. У замонлар тўфони-ю даврлар бўронида тобланган, асрлар синовига бардош берган. Унга ҳеч қандай куч рахна сола олмайди.


Ўзбекистон фуқаролари визасиз кириш ҳуқуқига эга бўлган мамлакатлар сони ошди | Azon.uz - Ахборот-таҳлилий портал\nЎзбекистон фуқаролари визасиз кириш ҳуқуқига эга бўлган мамлакатлар сони ошди\n15:30 03.12.2018 2385\nДунёнинг энг кучли паспортлари рейтингида Ўзбекистон паспорти беш поғона юқорига кўтарилди, дея хабар бермоқда Спутник. 2017 йилда 73 ўринда бўлган Ўзбекистон паспорти бу йил 68 ўринга кўтарилган.\nАйни дамда Ўзбекистон фуқаролари визасиз кириш ҳуқуқига эга бўлган мамлакатлар сони 63 тага етган. Ўтган йил ушбу кўрсатгич 54та мамлакатни ташкил қилар эди. Ўзбекистонликлар визасиз бориши мумкин бўлган мамлакатлар қаторига қўйидагилар қўшилган: Куба, Кот д-Ивуар, Габон, Эфиопия, Таиланд, Тожикистон, Руанда, Қатар ва Мъянма.\nМаълумотига кўра, 2018 йилда энг кучли паспорт – Бирлашган Араб амирликларига қарашли. Ушбу мамлакат фуқаролари 167 та мамлакатга визасиз кириш ҳуқуқига эга.


ШҲТга аъзо давлатлар ҳуқуқ-тартибот идоралари мессенжерлардан террорчилик мақсадларида фойдаланишга қарши курашади\nКеча Россия бош прокуратурасида ШҲТ давлатлари ҳуқуқни муҳофаза қилиш органлари вакиллари учрашуви бўлиб ўтди. Унда томонлар террорчиларнинг интернет технологиялари ва мессенжерлардан фойдаланишига қарши курашиш бўйича тажриба алмашдилар.\nФИФА рейтинги: Ўзбекистон терма жамоаси рекорд даражада пастга қулади\nХалқаро футбол иттифоқи (ФИФА) терма жамоаларининг июнь ойи учун янги рейтингини эълон қилди.\nFIDE бу борада Халқаро Олимпия қўмитасига расмий хат тайёрлаётгани ҳамда яқин орада Ўзбекистон “Шахмат Ватани” деб расман тан олинишини маълум қилди.\nЎзбекистон йил охирига қадар қиймати бир ярим миллиард АҚШ долларига тенг бўлган мева-сабзавот маҳсулотларини экспорт қилмоқчи.\nФарғонада ноёб отлар парваришланади\nПрезидентимиз Шавкат Мирзиёев ўтган йили Фарғонага ташрифи чоғида вилоятда Қорабайир отларини кўпайтириш борасида ўз тавсияларини берган эди. Шундан кўп ўтмай, Қувасой шаҳрининг Пакана маҳалласида Қорабайир зотли отларни кўпайтиришга ихтисослаштирилган “Водий тулпорлари” наслчилик комплекси фойдаланишга топширилди.\nСурхондарё: Жануб дунёга юз тутмоқда\nТермиз шаҳрида вилоятнинг инвестиция, экспорт ва туризм салоҳиятига бағишланган “Очиқ Жануб” деб номланган халқаро бизнес форуми бўлиб ўтди. Унда Россия, Туркия, Буюк Британия, Австрия, Индонезия, Ҳиндистон, Кувайт, Эрон, Афғонистон, Тожикистон каби йигирмага яқин давлатлардан 160 нафардан ортиқ ишбилармон доира вакиллари,...\nЎзбекистон ва Эрон Ўзбекистон–Туркманистон–Эрон–Уммон минтақалараро транспорт йўлаги ташкил қилиш масаласини муҳокама қилди\nЭрон Ислом Республикаси йўллар ва шаҳарсозлик вазири бошчилигида делегация аъзолари иштирокида “Ўзбекистон темир йўллари” акциядорлик жамиятида учрашув бўлиб ўтди. Унда Ўзбекистон Республикаси Бош вазирининг биринчи ўринбосари, “Ўзбекистон темир йўллари” акциядорлик жамияти бошқаруви раиси Ачилбой Раматов ва Эрон Ислом Республикаси йўллар...\nShowing 241-255 of 336 items.


Исламофобнинг бу жирканч ҳаракатидан муслима қиз жароҳат олди, шифохонага ётқазилди. Бу ҳақда IslamNews портали The Daily Mail суянган ҳолда хабар тарқатди. Муслимага жабр кўрсатган 81 ёшлик япониялик Йошиюки Шинохара исмлик нафақахўр бўлиб чиқди. Айни вақт муслима қизни ўлдирмоқчи бўлган қария хибсда сақланмоқда. Унга қасддан одам ўлдиришга ҳаракат, деган айб қўйилган.\n« Варш қироатида тиловат қилган имом тақдирланди (+видео)\tТуркманистон пойтахтидаги ярим масжидлар йўқ қилинди »


Сараланган сатрлар. Пул билан камтарлик – ўт билан сув - Sharh.uz\nБош саҳифа|Адабиёт ва санъат|Сараланган сатрлар. Пул билан камтарлик – ўт билан сув\nСараланган сатрлар. Пул билан камтарлик – ўт билан сув\nЎзининг илк романи - “Ёш арслонлар” биланоқ адабиёт шинавандаларига танилиб улгурган Ирвин Шоу “Бой, фақир”, “Қашшоқ ўғри”, “Византия оқшоми” асарларини ижтимоий ҳаётнинг долзарб муаммоларига бағишлади. Унинг “Тунги дарбон” асарида ҳам Америка ва умуман бугунги Ғарб ҳаётининг манзаралари, турли тоифага мансуб шахсларнинг маънавий дунёси ўз ифодасини топган.\nМеҳмонхона қоровули лавозимида ишлаб, ижарада одмигина ҳаёт кечираётган Граймснинг кутилмаган “бахтсиз фожиа” сабаб улкан сармояга эга бўлиб қолиши унинг одатий турмуш тарзини бутунлай ўзгартириб юборади. Ўзи билган ва билмаган “америкача ҳаёт”ни бошидан кечиради, оқибатда “ўзлиги”ни йўқотиб қўяди. Унинг ҳаётдан англаганлари, қалбида туғилган хулосалари билан танишган киши беихтиёр бу қаҳрамонга нисбатан қалбида ачиниш ҳиссини туяди. Зеро, ҳаётда пул, бойлик, давлат орттиришдан кўра муҳимроқ ишлар ҳам бор...\nҚуйида шу асардан парчалар сараладик.\nҲамма фанларнинг ичида тарих умрбоқий фан.\nҲаёт ва одамлараро муносабат масаласида инглиз адабиётидан шунга ишонч ҳосил қилдимки, сенинг феъл-атворинг - сенинг қисматинг, сенинг ютуқ ва омадсизликларинг эса сенинг фазилатинг ва қусурларинг оқибати.\nИнсон қисматини унинг феъл-атвори белгилармиш. Иккинчи жаҳон урушида ҳалок бўлган ўттиз миллион европаликнинг қисмати ёхуд Калькутта кўчаларида очликдан ўлганларнинг ёки бўлмаса, тириклайин чўғ оқими остида қолган кўҳна Помпей фуқароларининг қисмати ҳам уларнинг феъл-атвори оқибатими?\nЎзимга ўзим савол берардим: хўш, қандай яшаяпман? Беташвиш. Айни пайтда, нопок. Сийқа сўз, лекин шу топда миямга бошқа сўз келмади. Ўттиз уч ёшни уриб қўйган бўлсангу, қандай одам эканингни билмасанг – бундан ёмони йўқ.\nАна холос! Швейцарияда пуллар илмий даражаси бор кишилар назоратида сақланаркан. Дарвоқе, нега шундай бўлмаслиги керак? Ахир пул – ҳам дард, ҳам даво.\nБилдимки, кимнинг пули бўлса, ўшанинг ошиғи олчи. Пул кишига эрк беради. Камбағал одам эса ўртага тушган сичқондай бир жойда айланаверади. Чиқиб кетолмайди. Уни очлик ҳаракатга келтириб туради. Тўғри, битта-иккитаси чиқиб кетиши мумкин. Ё тасодифан ёки бизга ўхшаб омади чопиб. Бундан ташқари, шундай одамлар борки, улар нуқул ҳокимиятга интилади, пасткашлик қилади, атрофидагиларни сотади, ўз мақсади йўлида дуч келган одамни босиб-янчиб ўтишдан тоймайди.\nПул билан камтарлик - ўт билан сув. Пайқаган бўлсангиз керак, пулни яхши кўраман, лекин умримни сарф қилиб, уни йиғиб ётишни ёқтирмайман. Пулни қулай жойдан топиш керак. Белгиланган қонун ва ахлоқий сафсаталар талабидан холи менга ўхшаган бегона кишилар онда-сонда кириб турадиган жойдан топиш керак.\nЎтган замонларда кишининг шон-шавкати кибр-ҳаво билан эмас, унинг довюраклиги, олижаноблиги, жисмонан бақувватлиги, эътиқоди ва ҳалол-покизалиги билан ўлчанарди. Аммо кўпчилигимиз нимага амал қилишни билмайдиган, юксалаяпмизми ё тубанлашаяпмизми, олға кетаяпмизми ё ортга чекинаяпмизми, севамизми ё нафратланамизми, жирканамизми ё сажда қиламизми – мана шу хил саволларга дадил жавоб бера олмайдиган бизнинг замонамизда, ҳеч бўлмаса, менга ўхшаган одамлар учун кибр-ҳаво яшашнинг муҳим дастагидай туюлади.\nАхлоқ бир бутун тушунча. Уни қовундай кесиб-кесиб, ликопчаларга тақсимлаб бўлмайди. Ҳақиқатнинг кўзига тик қарашимиз керак.\nРақобатлашардик, феъл-атворимиздаги тафовут ҳам таъсир этмай қолмасди. Сиздаги қизиққонлик билан мендаги тажриба посангини бараварлаштириб туради.\nБиз ҳаётий аҳамиятга молик нарсалар кун сайин танқислашаётган замонда яшаяпмиз. Дуккакли ўсимликлар, олтин, қанд, ғалла, нефть ва ҳоказо. Дунё иқтисоди аҳолининг кўпайиб кетишидан, урушлар, эртанги кун хавотири ва умидсизликдан, чайқовчилик ва пулнинг қадрсизланишидан азият чекмоқда. Шуларни илғаган ҳар қандай соғлом фикрли киши эртага бундан баттар бўлиши мумкинлигини ҳис этмай иложи йўқ.\nДилфуза ЖУМАЕВА тайёрлади.\n“Қашқадарё” газетаси № 025 (15250) 28.02.2017\nРеспубликанинг энг фаол адолатчи аёли аниқланди Китобдан бахт топган Академик


Нега қадимги Миср коҳинларини ҳам сиёсий мутахассис деб аташ мумкин? | Fayzbog.uz\nМактаб дарсликларидаги ушбу қизиқарли мисолни кўпчилик яхши эслайди.\nҚадимий Миср руҳонийларини бемалол сиёсий мутахассис деб атаса бўлади. Улар мамлакатдаги деярли ягона ўқимишли инсонлар бўлишган, чунки коҳинларнинг бир авлодидан кейинги авлодига мерос қолувчи папирус ёзувлари сақланадиган кутубхоналардан фойдаланиш ҳуқуқига эга бўлганлар. Улар кўплаб табиат ҳодисаларини олдиндан башорат қила олишган – Нил тошқини, юлдузлар ҳаракати, қуёш тутилиши ва ҳ.к.\nКоҳинлар қуёшни олиб ташлашни худодан сўрай олишларига одамларни ишонтириб келишган. Шу туфайли қадимги дунё коҳинлари амалда чексиз ҳокимиятга эга бўлишган. Айрим тадқиқотчиларнинг фикрича, ҳатто фиръавнлар ҳам коҳинларга итоат қилган.\nБу тарихдан хулоса не?\nКитоб ўқийдиган одамлар доимо телевизор кўрадиганларни идора қилади.\nЎқиш-ўқитиш – манипуляцияга қарши энг яхши ҳимоядир!\nМанба: Илдиз телеграм канали


Ислом бузғунчи ғояларга қарши - Hidoyat.uz\nАсосий саҳифа Мақолалар Ислом бузғунчи ғояларга қарши\nЧоп этилди Yanvar 20, 2020 Ислом бузғунчи ғояларга қаршиda fikr bildirishni o'chirish\nАллоҳ таоло марҳамат қилади: “Эй иймон келтирганлар! Барчангиз ёппасига тинчлик ишига киришингиз» (Бақара сураси 208-оят).\nПайғамбаримиз соллалоҳу алайҳи ва саллам бундай дейдилар: “Мусулмонлар унинг тили ва қўлидан омонда бўлган киши чин мусулмондир” (Имом Бухорий ривояти).\nҲақиқий мусулмон киши бошқаларга озор бериш ҳақида эмас, балки оиласи тинчлиги, яшаб турган жойини обод қилиш, бугуни ва эртаси ҳақида қайғуради, атрофдагиларга яхшилик улашади.\nТерроризм – жамиятда тинчлик ва осойишталикни издан чиқариш, одамларни қўрқитиш, даҳшатга солиш, куч ишлатиш, зўравонлик қилиш, одамларни қириб ташлаш, қўрқитиш орқали пул ундириш каби мақсадларни кўзловчи оқим. Экстремизм эса жамиятдаги қонун-қоидаларга зид радикал қараш ва ҳаракатларни ифодалайди.\nТерроризм ва экстремизмнинг асосий мақсади сиёсий жараён билан боқлиқ бўлиб, ҳокимиятни эгаллаш ва “халифалик” ёки “ислом амирлиги” давлати қуришга қаратилган. Жамият осойишталиги ва хавфсизлигига таҳдид солиб, инсонлар онгини турли пуч ғоялари билан заҳарлашдан иборат.\nБутун дунё уламолари дин ниқоби остида турли ҳаракатларни амалга ошираётган террористик ва экстремистик оқимларнинг хатти-ҳаракатини қаралаб, уларнинг қилаётган иши Ислом динига умуман алоқаси йўқлигига иттифоқ қилишган.\nИслом – тинчлик ва хотиржамлик дини. Уни ҳар қандай бузғунчи оқимлар таъсиридан сақлайлик. Динимиз таълимотига оид масалаларни, аввало, масжид имом-хатибларидан сўраб, ишончли динимий-маърифий китоблар, интернет тармоғидаги расмий сайтлардан ўқиб-ўрганайлик.\nМаъмуржон ЭРКАЕВ тайёрлади\n“Ислом нури” газетасининг 2019 йил, 24-сонидан


Шиа жангарилари экани тахмин қилинаётган шахслар Бағдод жанубида суннийларнинг икки масжидига ҳужум қилди.\n28 июн 2022, Тошкент вақти: 04:50\nХабарларга кўра, ҳужум оқибатида иккала масжид ҳам вайрон бўлган, бироқ фуқаролардан ҳеч кимга зарар етмаган. Бу ҳужум 19 июнь куни шиалар масжидида амалга оширилган қўпорувчиликка жавобан уюштирилгани тахмин қилинмоқда.\n19 июнь куни Бағдоддаги шиалар масжидида рўй берган портлашда 90га яқин киши ҳалок бўлган, камида 200 киши жароҳатланганди.\nАйни пайтда АҚШ ва Ироқнинг ўн мингга яқин ҳарбийси “Ал-Қоида” жангариларига қарши амалиётларни давом эттирмоқда. АҚШ ҳарбийлари бу амалиётларда 30га яқин жангари йўқ қилинганини билдирди.


Ўзбекистон Республикаси Президенти Шавкат Мирзиёев 10 июль куни мамлакатимизда атом электр энергетикасини барпо этиш бўйича ташкилий-техник чора-тадбирларни амалга ошириш масалаларига бағишланган йиғилиш ўтказди. Бу ҳақда давлатимиз раҳбари Матбуот хизмати хабар берди.\n“Бу соҳада фақат табиий газ ва кўмирдан фойдаланишни давом эттираверсак, уларнинг мавжуд захираси маълум вақтдан кейин тугаб қолиши мумкин. Бу эса келажак авлод олдида кечириб бўлмайдиган хато ва жиноят бўлади”, — деди Шавкат Мирзиёев.\n“Бу борадаги барча ишларни мувофиқлаштириш, ҳужжатларни тайёрлаш, лойиҳалаштириш ишлари ва музокаралар олиб бориш учун Вазирлар Маҳкамаси ҳузурида янги ташкилот тузиш керак. Шу билан бирга, ушбу ташкилот ҳузурида атом электр станциясини қуриш дирекциясини ҳам тузиш зарур. Кейинчалик ушбу дирекция атом электр станциясининг оператори бўлиб қолади”, — деди давлатимиз раҳбари.


Мадинаи мунавварада “Вақф” фонди тақдимот қилинди – Мовароуннаҳр нашриёти\nАсосий саҳифа Янгиликлар Ўзбекистон янгиликлари Мадинаи мунавварада “Вақф” фонди тақдимот қилинди\nЧоп этилди - Yanvar 9, 2019 No Comments\nЎтган куни Саудия Арабистонининг Мадина шаҳрида “Вақф” хайрия жамоат фонди фаолияти уламолар, таниқли ватандошлар ва талаба-ёшлар иштирокида тақдимот қилинди. Маросимда “Вақф” хайрия жамоат фонди раҳбари Искандар Халиловнинг Фонд ташкил этилиши, хайрия ишлари ва янги лойиҳалари ҳақида маърузаси тингланди, ўн дақиқали видеолавҳа намойиш этилди ва фикр-мулоҳазалар айтилди. Шунингдек, Фонд фаолиятига бағишланган баннерлар, лойиҳалар альбоми, буклетлар ва флешкалар тарқатилди.\nСаудия Арабистонидаги ватандошлар қилинган ишлардан жуда ҳам хурсанд эканликларини билдириб, ўзларини қизиқтирган саволлари билан Фонд раҳбарига мурожаат қилишди. Жумладан, ватандошлардан бири Фарғона вилояти Марғилон шаҳридаги бетоб қариндошига қандай кўмак бериши мумкинлигини сўраган-да, “Вақф” фондининг “Малҳам” акцияси орқали даволаниши учун ёрдам бериши айтилди. Бундай қулайлик ажиб бир гўзал иш бўлганини ватандошлар билдирдилар.\nЯна бир ватандош тиббиёт фанлари доктори, профессор Абдулжаббор Абдуллоҳ юртимизда масжид-мадраса ёки инсонлар учун фойдали бирор иншоот қуриш тўғрисида берилган саволга, Фонднинг “Масжидлар қуриш” акцияси доирасида алоҳида ҳисоб рақами бўлиб, унга келиб тушган маблағни вебсайт орқали қаерга сарфланганини шаффофлик асосида онлайн тарзда кузатиш мумкинлиги айтилди. Шунда профессор энди қанча маблағ йўналтирсак, барчаси ўз ўрнига тушар экан деган фикрларни билдирди.\nМаросимда “Вақф” саноат шаҳарчаси лойиҳаси ҳам тақдим этилди. Ушбу мажмуада ичимлик суви ишлаб чиқариш, қуруқ мевалар етиштириш ва қурилиш молларини ишлаб чиқариш тармоқларини йўлга қўйилиши маълум қилинди. Бу борада ҳам ватандошлар режалаштирилган ишларнинг жуда фойдали бўлиши, бу йўлда ҳамкорлик қилиш жуда яхши натижаларни беришини таъкидлашди.\nТақдимотда Абдулаҳад Андижоний сўз олиб, отаси илгари Макка шаҳрида масжид қургани, кейинчалик ўша масжид бузилгани сабабли Саудия Арабистонидаги Вақф вазирлиги томонидан алоҳида ер майдони ажратилиб, янги масжид қуриб берганини айтиб, энди юртимизда ҳам мана шундай улуғ ишлар бўлаётганини билдирди.\nАбдурашид Андижоний ва Аҳмад Муҳаммад Абулқосим сингари бир гуруҳ ватандошлар, албатта, келгусида Ўзбекистонга келишларини билдириб, ҳамкорлик қилиш бўйича аниқ таклифлари борлигини таъкидладилар.\n“Вақф” хайрия жамоат фондининг Саудия Арабистонидаги учрашув ва мулоқотларини ташкил этишда Ўзбекистон Республикасининг Саудия Арабистонидаги бош консулхонаси яқиндан кўмак бермоқда.\nСафар давом этмоқда, тафсилотларни бизнинг сайтимизда кузатинг!\nБўйдоқлик ва никоҳнинг ундан афзаллиги


Жаҳон 22:15 / 14.02.2020 13094\nБу ҳақда “Известие” нашри хабар берди.\nҲибсга олинган 29 ёшли Мафтунахон Каримованинг айтишича, у чақалоқни бир ўзи боқа олмаслиги сабабли ташлаб кетишга қарор қилган. Аёлнинг айтишича, у Москвага ишлагани келган ҳамда кўп ўтмай бир йигитни севиб қолиб, ундан ҳомиладор бўлган.\nКаримованинг таъкидлашича, унда ўғил фарзандини боқиш учун сут ва маблағ бўлмаган. Шу сабабли у тиланчилик қилган ва ҳаттоки икки кун фоҳишалик билан шуғулланган. Аёлнинг айтишича, у фарзандини болалар уйига ёки туғруқхонага топширмоқчи бўлган, бироқ у ерда болани қабул қилишмаган. Натижада у фарзандини кимдир пайқаб, олиб кетиши мақсадида метро олдида ташлаб кетган.\nКўринишидан 2-3 ойлик бўлган чақалоқ 12 февралда метро ходимлари томонидан топилган. Каримованинг болани ташлаб кетаётгани видеокузатув камералари томонидан қайд қилинган. Шундан кейин аёлни қидириш бошланган.\nТерговчилар Каримовага нисбатан “Хавфда қолдириш” моддаси бўйича жиноий иш қўзғатишган.


Кечга бориб оёқларингиз толиқса... » Ўзбекистон янгиликлари – Zamin.uz\nКечга бориб оёқларингиз толиқса...\n23 декабрь 2016, 17:06\nКечга бориб оёқларда оғирлик, толиқиш, увишиш каби белгилар безовта қилса, билингки, оёқларингиз ёрдамга муҳтож. Оёқлар толиққанда фойдаланиладиган массаж, ванна ва бир неча машқларни синаб кўришни истасангиз, қуйидаги усулларга диққат қилинг.\nОёқяланг ҳолда хонанинг бир бурчагидан иккинчисига аста юриб боринг. Ҳаракат давомида товондан оёқ учигача секин кўтарилинг. Сўнгра ўтирган ҳолатда оёқларингизни тўғрига чўзинг. Дастлаб оёқ учини қарама-қарши томонга, сўнгра ўзингизга қаратиб чўзинг. Шунингдек, ўтирган ҳолатда оёқларни айланма ҳаракат билан қимирлатинг.\nОёқдаги толиқишни йўқотиш учун мойчечак (ромашка) гулидан тайёрланган дамлама фойдалидир. Бунинг учун 1 ош қошиқ мойчечак гулини 1 литр сувга дамлаб, 10 дақиқа қайнатинг. Сўнгра бир оз илитиб оёқларингизни 10-15 дақиқа дамламага солинг. Дамламага озроқ денгиз тузидан солсангиз янада самарали бўлади. Бу каби иссиқ ванналарни бир хафтада 2-3 марта такрорлаш мумкин.\nОёқ кафтини товон қисмидан бошлаб айланма ҳаракатлар ёрдамида уқаланг. Сўнгра бармоқларни ички ва ташқи тарафидан бошлаб уқалаб боринг. Оёқни олд қисмини ҳам енгил ҳаракат ёрдамида уқалагач, 10 дақиқага оёқларингизни юқорига текис кўтаринг. Бу машқлар ёрдамида қон айланиши яхшиланиб, оғирлик камаяди.\nТеглар: Гимнастика истасангиз самарали дамлама Ҳаракат белгилар\nЯнгиликлар » Ҳаёт тарзи » Кечга бориб оёқларингиз толиқса...


“Бизни янги бир ҳодиса кутмоқда — ҳаммаси даҳшатли” – мутахассис коронавирус ҳақида - EFFECT.UZ\n. 23:14 | 26.04.2020\nКоронавирус классик эпидемиология учун ғалати ҳодиса. Бу ҳақда “Россия1“ телеканалидаги “Владимир Соловёв билан якшанба оқшоми” ток-шоусида юқумли касалликлар бўйича мутахассис Владимир Никифоров хабар беради.\nУнинг сўзларига кўра, ушбу вирус “классик эпидемиология қонунларига, ўткир респиратор вирусли инфекцияларнинг классик патогенезига риоя қилмайди”. Унинг сўзларига кўра, шифокорлар беморнинг аҳволи ва унинг соғлиғи ўртасидаги тафовутни тушунмайдилар.\nТаҳлилларга кўра “бемор ҳеч бўлмаганда реанимацияда бўлиши керак ва у ўзини яхши ҳис қилиши мумкин”. Бироқ, у қўшимча равишда, фараз қилинган фаровонликка қарамай, келажакда бундай ҳолатларда “ҳалокатли йўқотиш” юз беради.\nБундан ташқари, шифокор коронавирус инфекцияси билан рентген нурларида пневмония кўринмаслигини таъкидлади.\n“Бизни янги бир ҳодиса кутмоқда. Мен буни даҳшатли, демаган бўлардим, аммо ҳамма нарса тушунарсиз — ҳаммаси даҳшатли”, — дея хулоса қилди Никифоров.\nАввалроқ вирусолог, Россия Фанлар академиясининг академиги Феликс Эршов касаллик асемптоматик бўлган коронавирус билан касалланган одамларга қандай фойда келтириши ҳақида гапирди. Унинг сўзларига кўра, вирус тарқалиши билан бундай одамлар вакцинани нима қилишлари керак? Албатта, улар коллектив эмлашни амалга оширадилар.\nTeglar:COVID-19, Vladimir Nikiforov\n“Bizni yangi bir hodisa kutmoqda — hammasi dahshatli” – mutaxassis koronavirus haqida


Хитойда биринчи Чили гилосига ажиотаж талаб! • EastFruit\nБош саҳифа › Янгиликлар › Хитойда биринчи Чили гилосига ажиотаж талаб!\nМуаллиф: EastFruit 29 Окт 21 29 Окт 21 0195\nEastFruit мутахассислари жаҳон гилос бозори феномени, шунингдек, Хитой гилос феномени ҳақида бир неча бор гапиришган. Маълумки, Хитой жаҳондаги энг йирик гилос импортёри бўлиб, қишда бу меванинг асосий қисмини Чилидан импорт қилади.\nЧили мева экспортёрларининг маркетинг ҳаракатлари туфайли гилос Хитой Янги йили учун иқтисодий эркинлик ва фаровонлик рамзига айланди. У чиройли совға қутисида жуда юқори нархда сотилади.\nБироқ, Чили бу билан тўхтаб қолмади ва жаҳонда, айниқса, Хитойда машҳур ушбу мевани сотиш мавсумини узайтириб, гилосни етарлича узоқ вақт давомида таклиф этишга ҳаракат қилмоқда. Хитой Янги йилига ҳали уч ойдан кўпроқ вақт бор бўлса-да, Чилидан гилоснинг биринчи партиялари аллақачон унинг бозорига кириб, харидорлар орасида мисли кўрилмаган ажиотажга сабаб бўлди.\nDaniel Hо – Shanghai Topsun Fresh Co., Ltd ҳаммуассиси ва бош тижорат директори Linkedlnда Хитой бозорига биринчи Чили гилоси келгани акс этган суратларни жойлаштирди. Бу мева-сабзавот бозори учун ҳақиқий воқелик бўлганга ўхшайди, чунки, уни кўриш учун жуда кўп одам йиғилди. Қуйида ушбу фотосуратларни тақдим этамиз.\nШуни ҳам қайд этмоқчимизки, Чили гилос бозорида тўрт ойдан зиёд вақт давомида мавжуд. Таққослаш учун айтадиган бўлсак, минтақадаги Ўзбекистон каби гилос экспортёрларининг аксарияти ушбу мевани йилига икки ойдан кўп вақт экспорт қилмайди.\nРоссиялик фермерлар пиёз нархини фаол равишда оширишмоқда\nEastFruit 11 Ноя 21 10 Ноя 21\nУкраина рекорд миқдорда гилос импорт қилди, маҳаллий маҳсулотга талаб йўқлиги сабаб экспорт кескин камайди\nEastFruit 10 Ноя 21 9 Ноя 21\nEastFruit 9 Ноя 21 8 Ноя 21


Сватлик қочқинлар ёрдамга муҳтож\n18 май 2021, Тошкент вақти: 15:17\nПокистон бош вазири Юсуф Ризо Ғилоний ҳукумат қуролли кучлари Толибонни тор-мор этишини ваъда қилди.\n“Бироқ, - дея қўшимча қилди Ғилоний парламент олдида қилган чиқишида, - Сват водийсидаги жанглар оқибатида ўз жойларини ташлаб кетишга мажбур бўлган юз минглаб қочқинларга ёрдам кўрсатилмаса, Покистон ҳукуматининг жамоатчилик олдидаги обрўсига путур етиши мумкин”.\nАйни пайтда БМТнинг қочқинлар масаласи бўйича олий комиссари Сват водийсида ҳукумат қўшинлари билан Толибон жангарилари ўртасидаги тўқнашувлар натижасида кейинги ҳафталар ичида 834 мингдан ортиқ тинч аҳоли жойларини ташлаб кетишга мажбур бўлганини баён қилди.\nЎтган йили бу минтақадан 500 минг аҳоли қочиб кетган эди. Пайшанба куни Покистондаги қочқинлар лагерига борган БМТнинг қочқинлар масаласи бўйича олий комиссари Антонио Гутеррес вазиятнинг фожеага айланиб кетишининг олдини олиш учун Покистонга катта ёрдам кўрсатилиши лозимлигини таъкидлади.\nПокистон ҳукумати Сват водийсида эришилган мунозарали келишувдан кейин минтақага туташ вилоятларда ўз ҳукмини ўрнатишга уринган Толибон ҳаракатига қарши йирик ҳарбий амалиётни бошлади.


Daily Archive: Iyul 19, 2019\nЁнғиннинг олдини олиш бўйича тушунтириш ишлари олиб борилаётган бўлса-да, айрим фуқароларнинг бепарволиги оқибатида нохуш ҳолатлар содир бўлиб турибди. Гулистон шаҳар “Баҳор” махалласи, Андаржонов кўчаси, 16-уйда яшовчи, фуқаро Э.Мамадалиевнинг хонадонида ёнғин содир...\nҚўл телефоним жиринглади. Ҳар доимгидек ойим насиҳат қилишни бошлади. Бу сафар унинг ўгитларини эшитишни истамай, шартта гапини бўлдим. —Ойи, мен энди ёш бола эмасман-ку, йигирмага кирдим. Ҳадеб менга насиҳат қилаверманг. Шунчалар...


Туркистон Мухториятини ағдариш чоғида советларнинг ерли халққа нисбатан қўллаган қатағон сиёсати-2 « Ўзбекистон Халқ Ҳаракати\nТуркистон Мухториятини ағдариш чоғида советларнинг ерли халққа нисбатан қўллаган қатағон сиёсати-2\n27 April 2015 - 10:13\n2-боб. Туркистон мухтор хукуматининг советлар томонидан ағдарилиши\nТошкент Шўролари ҳукумати 1918 йил январнинг иккинчи ярмидан эътиборан Туркистон мухториятини тугатиш мақсадида очиқдан-очиқ амалий ҳаракатларни бошлаб юборди. Уни ўша йили 19-26 январда бўлиб ўтган Туркистон ўлкаси Шўроларининг IV қурултойи қабул қилган қарорлар яққол кўрсатди. Қурултойда сўзга чиққан Тошкент шўроси раиси большевик И.О.Тоболин бундай деган эди: «Биз нафақат Россия хақида, балки меҳнаткашлар ҳақида қайғуряпмиз, агар халқ ҳоҳиш иродаси бу ўлканинг Россиядан ажралиб чиқишини референдум орқали ҳал этишни истаса, унинг ажралиб чиқиш ҳуқуқини сақлаб қоламиз» .\nТуркистон Шўролари IV қурултойи Туркистон мухториятига муносабат масаласини қизғин муҳокама қилиб турган пайтда Туркистон мухторияти ҳукумати қурултой номига телеграмма юборади. Телеграммада 1918 йил 20 мартда «умумий, тўғридан-тўғри, тенг ва яширин овоз бериш асосида,» Туркистонда Таъсис мажлиси чақириш тадориги (тайёргарлиги-муаллифлар) борлиги маълум қилинади. Телеграммада яна шу нарса таъкидланадики: «Туркистон Таъсис мажлиси халқларнинг барча орзу-истакларини амалга оширишга даъват этилган бўлиб, Туркистон мухториятида ўлканинг оз сонли аҳолиси ва меҳнаткаш халқ ҳуқуқларини ҳимоя қилиб, Россия инқилоби томонидан олдинга демократик қонун қоидалар билан тўла келишган ҳолда демократияни ташкил этади» .\n29-30 январда Қўқонда фавқулодда вазият мислсиз даражада кескинлашди. Бу вазият арзимаган бир баҳона учқуни ила ўтлашиб кетиши ҳеч гап эмасди. Ана шундай бир шароитда 30 январда Қўқон ишчи ва аскар депутатлари Шўросининг мажлиси бўлди. Унда Туркистон мухториятини даф этишини амалга оширувчи орган-инқилобий қўмита (революцион комитет ) тузилди. Унинг раислигига большевик Е.Г.Бабушкин сайланди. Инқилобий қўмита таркибига туб ерли аҳоли вакилларидан бирорта киши киритилмади.\nҚўмита ўз қўлида чегараланмаган ҳокимиятни мужассамлаштирди, унга катта ваколатлар фавқулодда чоралар кўриш, ҳамма нарсани шўролар ҳокимиятини ҳимоя қилишга бўйсундириш ва сафарбар этиш ҳуқуқи берилади. Инқилобий қўмита олдидаги энг асосий бош вазифа мухторият ҳукуматини тугатиш, шаҳар аҳолисини қуролли куч билан шўро ҳокимиятини тан олишга мажбур қилиш, «Инқилобий тартиб» ўрнатишдан иборат эди. Инқилобий қўмита ишни европалик ишчилар ва темир йўлчиларни қурол билан таъминлашдан бошлади.\nИнқилобий қўмита Туркистон мухторияти аъзоларига ультиматум топширдилар ва 2 соат муддат билан таслим бўлишни талаб қилдилар. Лекин Мустафо Чўқаевнинг хотирлашича «31 январь кундуз соат 12 да Хўқанд большевикларининг бизга берган ультиматумини текшириб ўтирганимизда бир тўхтовсиз милтиқ отувчилар большевиклар бўлиб чиқди.\nБольшевикларнинг ультиматумида бизга 2 соат муддат тайин этилган ва ул муддат 2 соат 20 минутда тўлар эди: Нечундир алар шартномасига хилоф харакатга киришиб муомала йўлин кесдилар. Шўрои исломия юртинда ҳукумат қўшинларидан бошқа халқда жийилған эди. Большевик солдатлари яқинлашиб келарлар, деган хабарни эшитиб бошқа халқ торлан кибик ҳукумат кишиларида иккинчи бош қўшурға йўл қолмагач тарқалишдилар. Чунки халқ муваққат ҳукуматнинг (Қўқон мухторияти- муаллифлар) алида бўлса келишурмиз, большевикларга қарши қурол кўтармангиз» -деган сўзига қулоқ солмай, ҳар қайси боринча сўғиш асбобларин олиб ўрамға чиқдилар. Большевикларнинг ваъдалариндан илк ота бошловлари халқнинг кўнглини, алар муваққат ҳукуматигина туғил, бутун халққа қарши ҳаракат бошладилар, деган қўрқув солди. Бу вақт муваққат ҳукуматининг йўли бутунлай кесилган эди.\n1. Шаҳарни биргаликда бошқариш ва унинг таркибида Мухториятчиларнинг кўпроқ вакиллари бўлишини таъминлаш. 2. Ҳарбий қалъани шу органнинг назорати остига олиш. 3. Милициядан бошқа барча кучларни қуролсизлантириш. Ўлка Шўролар ҳукуматининг шариатга зид декретларини бекор қилиш. Аммо большевик Е.Г.Бабушкин раис бўлган инқилобий қўмита Мухториятчиларнинг бу таклифларини қатъиян рад этди. 18 февраль куни музокара янада давом эттирилди. Мухтор Ҳукумат нима бўлса бўлсину, аммо ўртада қон тўкилмаслиги учун ҳаракат қилди. Ҳарбий вазир полковник М.Чанишев инқилобий қўмитага ультиматум қўйиб, соат 4 гача қалъани топширишни талаб этди.\nАммо мусулмон ишчи ва деҳқонлар конференцияси қатнашчилари ультиматумни қайтариб олишни талаб қилдилар. «Шўрои Уламочи»лар ўз тарафдорлари билан бунга қаттиқ қаршилик кўрсатдилар ва ультиматумни қайтариб олишга қаршилик қилдилар. Мухторият ҳукумати аъзолари ўртасида ўзаро ихтилоф келиб чиқди. Ҳукумат раҳбари Мустафо Чўқаев истеъфога чиқишга мажбур бўлди. Унинг ҳукумат маҳкамаси ағдарилди, ўзи эса яқин кишилари билан ҳукуматни ташлаб, Қўқонни тарк этишни лозим топди.\nҚизил қўшинлар Эски шаҳар ҳудудига бостириб кирдилар. Даҳшатли ва мислсиз қирғин бошланди, Қўқон ўт ичида қолди.\nҚўқондаги хунрезлик, геноцид даҳшатларини амалга оширганларнинг ўзлари ҳам эътироф этганлар. Ўша пайтда 28 ёшда бўлган ўлка Ҳарбий комиссари Е. Перфильев жанг тафсилотларини шундай ҳикоя қилди: «Мачитларни яна бир неча маротаба ўққа тутишга тўғри келди. Қизил гвардиячилар бўғизланган европаликларнинг жасадларини кўрганда шундай тутақиб кетдиларки, уларни ҳеч қандай куч тўхтатиб қололмасди., аскарлар олдидан чиққан ҳамма нарсани яксон қилиб кетавердилар. Ҳатто шундай ҳолат рўй бердики, 5та қизил гвардиячи ерли бандитларнинг 200 тасини олдига солиб қувлади.\nОтряд катта қаҳрамонлик кўрсатди. Жанг иштирокчилари орасида бирорта ҳам қўрқоғи йўқ эди. Биз қийинчилик билан Тошкўприкни қўлга киритдик ва Эски шаҳарга ёриб кирдик. Исёнчилар тўдаси Скобелев томонга чекинишди. Бадавлат кишилар қимматбаҳо бойликларини, пулларини ўзлари билан олиб қочдилар, лекин нарсалари ўзларига насб этмади. Қочаётганларни тезотар тўпдан ўқ узиб янчиб ташладик, бир қисмини эса орқага чекинишга мажбур этдик. Уларнинг кўрпа-ёстиқлари, гиламлари, қимматбаҳо нарсалари йўлда сочилиб қолди» .\n1918 йилда Қўқонга келган инглиз капитани А.Брун шаҳарни ярим бўш ҳолда кўрган. Унинг ёзишича шаҳар босқинида иштирок этган немис австралиялик ва венгер асирлардан ёлланган аскарлар 100 минг сўмдан ортиқ пулни ўмаришган.\nБиз учун айрим кишиларнинг шуҳрати эмас, демократиянинг виждони ва тутган йўли аҳамиятлидир. Инқилобий демократия байроғидан бу доғни ювиб ташлаш керак. Айбдорлар қонун олдида жавоб беришлари лозим» .\nТуркистон мухториятини қонга ботирилганлигининг энг асосий ва бош айбдори В.И.Ленин бош бўлган шўролар ҳукумати ва Коммунистик фирқадир, қолаверса Марказий ҳукуматининг Туркистон филиали ва унинг қонхўр ва жаллод малайлари бўлмиш, эндигина 26 ёшга тўлган Колесов раҳбарлигидаги Туркистон Халқ Комиссарлари ҳукумати ва унинг аъзоларидир.\nБу ҳукумат аъзоларининг деярлик барчаси маҳаллий мусулмон халқларга нафрат ва шовинистик руҳи билан суғорилган ва онги заҳарланган шахслар эдилар. Фавқулодда Комиссар Пётр Кобозевнинг эътирофича «Раис Фёдр Колесов саналгани билан барча иш Успенский қўлида эди. Успенский эса ашаддий монархист шовинист эди. Унинг «Ўртоқ мусулмонлар! шуни қулоғингизга қуйиб олингки биз сизнинг оғаларингизмиз, сизлар ука бўласизлар, тушунарлими, бизга бўйсунушга мажбурсиз» «деган сўзларидан ҳам бу шахснинг ички дунёси кўзга яққол ташланиб турар» эди. Ёки Туркистон ХКК аъзоларидан бири Павличенконинг қуйидаги сўзларига эътибор қилинг: «Биз ўзимизни инқилобнинг илғор отряди, энг онгли ва комил жангчилари деб биламиз ва сиёсатга ғўр бўлган мусулмон меҳнаткашларнинг етакчиси бўлишни бурчимиз деб биламиз. Мусулмонларга бирон нарсани топшириш ниятида эмасмиз» .\nТуркистон ва Бошқирдистон миллий Мухтор ҳокимияти ағдариб ташлангандан кейин миллий масалалар бўйича Шўро Халқ комиссарлиги 1918 йил апрелида Қозон, Уфа, Екатеринбург, Туркистон ва бошқа маҳаллий шўролар учун «Шўро ҳокимиятининг вазифалари» деган мурожаат эълон қилди. Унда шўро раҳбариятининг туб мақсадлари баён қилинди: «Марказда бошланган инқилоб чекка ўлкаларга, айниқса Осиёга анча кеч етиб келди. Турмуш ва тилнинг ўзига ҳослиги, ҳамда чекка вилоятларнинг иқтисодий қолоқлиги бу ерларга шўро ҳокимиятининг кириб келишини қийинлаштирди. Бултур (1917 йил) ноябрь ва декабрь ойларида Волга бўйи татарлари, бошқирдлар, қирғизлар (қозоқлар) ва Туркистонликлар орасида пайдо бўлган Мухтор буржуа гурухлари инқилоб давомида қадамба-қадам қуролсизлантирилдилар. Бу иш уларни халқ оммасидан тамомила ажратиб ташлаш ва оммани шўро атрофига жипслаштириш мақсадида амалга оширилди. Уларнинг Мухториятини олиб қўйиш, ушбу жирканч буржуйчилардан тозалашни бошлаш ва буржуа Мухториятини Шўро Мухториятига айлантириш зарур» .\nШўро раҳбариятинининг миллий асосдаги Мухторият эмас, балки Шўро негизидаги Мухторият тарафдори эканлиги масаласи ҳаттоки РСФСРнинг 1918 йил 10 июлда қабул қилган конститутциясида ҳам ўзининг яққол ифодасини топди.\nКонститутциянинг 8-параграфининг 4-бандида бундай дейилган: «Ҳар бир миллатнинг ишчи ва деҳқонига Мухтор Ҳокимият ёки бошқа Мухтор Шўро ташкилотлари ишида иштирок этмоқчи ёки йўқми, ва у қайси негиздаги мухториятда иштирок этмоқчи, шуни ўзи ҳал қилиши ҳуқуқи бериб қўйилган» .\nХуллас, Туркистон мухторияти учун кураш мамлакатимиз халқларининг миллий истиқлол учун, эрк ва озодлик учун олиб борган мардонавор ва жасоратли курашининг энг ёрқин саҳифаларидан бири сифатида Ватан тарихидан ўрин олди.\nВатанпарварлик тарбиясининг ўрнак ва намуна олса арзигулик бу сатрлари мухториятчилар ва уларнинг жасоратлари мамлакатимиз фуқарорлари, хусусан ёш ўғил-қизларимиз қалбида қанчалик меҳр-мухаббат уйғотса, Туркистон мухториятчиларини қонга ботирган ва уларни тенгсиз жангда қирғин қилган шовинист Россия шўро салтанати мустамлакачиларига нисбатан ҳам шу қадар нафрат ва ғазабларини туғён урдиради\nҚирғиндан кейинги Қўқон манзаралари


Олий Мажлисга сайланмай қолган номзод тарафдорлари натижалар сохталаштирилганини иддао қилмоқда\n07 май 2021, Тошкент вақти: 18:18\nЎзбекистонда 22 декабрь куни ўтган сайловда Олий Мажлис Қонунчилик палатасига депутатликка номзод бўлган Муроджон Зуфаровнинг айрим тарафдорлари овоз бериш натижалари сохталаштирилганини иддао қилмоқда.\nМуроджон Зуфаров Ёшлар иттифоқи Тошкент вилоят кенгаши раисидир. Унинг номзоди “Миллий тикланиш” демократик партиясидан депуталикка кўрсатилган.\n97-Қибрай сайлов округидан Олий Мажлис депутатлигига сайланган Дилбар Усмонова эса бу иддаоларни инкор қилди.\nОзодлик радиоси Муроджон Зуфаров тарафдорларининг иддаоларини 97- Қибрай округ сайлов комиссияси раиси Абдураҳим Нурмуродовдан тасдиқлатиш ёки инкор этиш имкониятига эга бўлмади.\nМуроджон Зуфаровнинг тарафдорларидан бирининг (исми сир сақланишини илтимос қилди) иддао қилишича, 97-Қибрай сайлов округидаги 62 та сайлов участкасида Муроджон Зуфаровга берилган овозлар камида 45 фоизни ташкил қилиш керак эди.\n“Биз Зуфаровнинг кузатувчилари сифатида овозларни санаш пайтида айтилган дастлабки рақамларни ёзиб олганмиз, баённомаларни олганмиз. 62 та сайлов участкасидан 27 тасида баённомаларни ололмадик, бизга баённомаларни беришдан бош тортишди. Бизда мавжуд баённомаларни ва рақамларни солиштирсак, Тошкент туманидаги 26 та сайлов участкасида овоз берган 26059 одамдан 11598 нафари, яъни 44,5 фоизи, Қибрай туманидан 20985 сайловчидан 9685 нафари, яъни 46,2 фоизи Зуфаров учун овоз берган. Умуман ҳисоблаганда 97- сайлов округига кирган Тошкент ва Қибрай туманидаги сайлов участкаларида 47044 одамдан 21283 нафари, яъни 45, 2 фоизи Зуфаровни қўллаган. Аммо округ сайлов комиссияси Муроджон Зуфаров ютқазди, деб маълум қилди. Қизиғи, Зуфаров қанча овоз олгани ҳақида маълумот берилмади. Фақатгина ютқазилди дейиляпти”, деб билдирди Зуфаровнинг тарафдори.\nОзодлик радиоси бу иддаони 97- Қибрай сайлов округи раиси Абдураҳим Нурмуродовдан тасдиқлатиш ёки инкор этиш имкониятига эга бўлмади. Сайлов округи раисининг қўл телефонига кун бўйи қилган қўнғироқларимизга жавоб берилмади.\nЗуфаров тарафдорларининг иддао қилишларича, уларнинг номзодига берилган овозлар Ўзбекистон Либерал демократик партиясидан депутатликка номзод, Қибрай туманидаги “Фарҳод мадад шифо” хусусий клиникаси бош шифокори Дилбар Усмоновага олиб берилган.\n“Дилбар Усмонова ҳатто сайловолди тарғиботи пайтида аҳоли билан ҳам учрашган эмас. Баённомаларнинг қораламаларида унинг оз овоз олгани кўриниб турибди. Аммо расмий баённомаларда унга берилган овозлар кўпайтириб ёзилган. Масалан, 668-сайлов участкасида бундай баённомалардан бирини суратга олишга муваффақ бўлдим. Ўша баённоманинг бирида Зуфаров 503 та, Усмонова 186 та овоз олгани қайд этилган. Бироқ иккинчи баённомада Зуфаровнинг овозлари 290 та, Усмонованики эса 670 та қилиб тўғриланган”, деди бу баённомалар фотонусхасини Озодликка тақдим этган яна бир тарафдор.\nСуҳбатдошларнинг айтишича, Муроджон Зуфаров бу масалада ариза ёзишни ва ишни прокуратурага оширишни истамаяпти. Зуфаровнинг тарафдорлари ҳам ҳуқуқ органларига мурожаат қилишдан тийилмоқдалар.\n“Бизнинг мақсадимиз ҳокимият учун курашиш эмас, кимнидир устидан ариза ёзиб қаматиб юбориш эмас, биз фақат сайловда адолатсизлик бўлганини одамларга етказиб қўймоқчимиз. Адолатли сайлов бундай бўлмайди”, деди Зуфаров тарафадорларидан бири.\nҒалаба қилган номзод нима деди?\n97-Қибрай сайлов округидан расман ғолиб деб эълон қилинган ва Олий Мажлис Қонунчилик палатасига сайланган Дилбар Усмонова Озодлик билан суҳбатда Зуфаров тарафдорларининг иддаоларини инкор қилди.\n“Мен сайловда овозларнинг 53 фоизини олдим. Қолган рақибларимга озроқ овозлар берилди. Иккита участкада ютқазганимни тан оламан, бироқ бу участкадаги натижалар овоз беришнинг умумий якунларига таъсир кўрсата олмайди. Мен ҳалол ютдим, ҳеч қандай соҳталаштиришлар бўлмади. Участка раислари бир нима қилган бўлса, бунинг учун мен жавоб бермайманку?!” -деди Дилбар Усмонова Озодлик мухбири билан суҳбатда.\nҲужжатлар фейк эмасми?\nАйтиб ўтиш жоизки, Озодликка тақдим этилган бу каби ўнга яқин баённомалар нусхаси, дастлаб, Озодликка фейк ҳужжат бўлиб туюлди. Чунки баённомаларнинг айримлари хатоликлар билан тўлдирилган бўлиб, унда 97-сайлов округи ўрнига, 10-, 4-, 11- округ деб ёзилган.\nАммо бу баённомаларнинг барчасида депутатликка номзодларнинг исм-фамилиялари бир ҳилда келтирилган, баённомаларда муҳр ва сайлов комиссияси аъзоларининг исмлари ва имзоларини кўриш мумкин.\nЗуфаровнинг бу ҳужжатларни тақдим этган тарафдорларига кўра, сайлов участкалари мутассадилари баённомаларни мана шундай хатоликлар билан тўлдирганлар.\n23 декабрь куни ЕХҲТнинг сайловларни кузатиш бўйича миссия раҳбари Тана де Зулуета ҳисоблаш жараёни бўйича хулосанинг 42 фоизи салбий характер касб этганини айтар экан:\n"Овозларни ҳисоблаш жараёнларида иштирок этдик. 133 та участкада овоз ҳисоблаш жараёни бизнинг миссиямиз аъзолари томонидан кузатилди. Хулосаларга кўра, ҳисоблаш жараёнлари охиригача силлиқ ўтмаган. Қонунда белгиланган процедураларга тўлиқ амал қилинмагани, натижалар ўзгаргани кўринди. Баъзи жойларда рақамлар камроқ эди”, деб таъкидлаганди.\n23 декабрь куни ҳам Озодлик радиосига сайловда кузатувчи сифатида иштирок этган қатор манбалар мурожаат қилишган ва ўзлари кузатувчилик қилган сайлов участкаларида маҳаллий ҳокимият босими остида овоз бериш натижалари соҳталаштирилганини айтган эдилар.\nБош прокуратура баъзи аралашувлардан хабари борлигини билдирган\nСайлов куни ва унинг эртасига Ўзбекистон Бош прокуратураси Учтепа туман ҳокимлиги масъулларидан бири участка сайлов комиссиялари фаолиятига ноқонуний аралшгани аниқлангани ва Жиноят кодексининг 146-моддаси ва 209-моддаси 1-қисми билан жиноят иши қўзғатилганини билдирган.\nШунингдек, Бош прокуратура Тошкент шаҳар Олмазор туманидаги 10, 23 ва 142-сонли сайлов участкалари, Яшнабод туманидаги 30та сайлов участкаси ва Сергели туманидаги участкалар фаолиятига ноқонуний аралашувлар юзасидан текшириш ишлари олиб борилаётганини маълум қилган.\nСайловнинг иккинчи босқичи 5 январь куни ўтказилади\nХДП лидери “Миллий тикланиш” лидерини популизмда айблади\nЕХҲТ: Сайлов қонунчилиги такомиллашгани мухолиф сиёсий партиялар ўрнини қоплай олмади\nХалқаро кузатувчилар: Ўзбекистон бугун эркинроқ, лекин сайловлар устида ишлаши керак\nСайловдан кейин Андижон вилоятида электр таъминотида узилишлар бўлиши хабар қилинди\nДепутатликка номзод ёзувчи Хуршид Дўстмуҳаммад сайловда ўз фойдасига қонунбузарлик бўлганини инкор қилди\n“Бирлик” кечаги сайловда қатнашиш учун бир неча ариза бериб, рад жавоби олган"'\nМСК сайловнинг дастлабки натижаларини эълон қилди\nМСК раиси: "Эрк" ва "Бирлик" қайтиб, рўйхатдан ўтса, бошқа партиялар ҳам пайдо бўлиши мумкин\nДепутатликка номзод сайлов участкасидаги ўқитувчи томонидан қўли тишланганини иддао қилди\nОвоз бериш жараёни якунига етди\nСайловнинг дастлабки натижалари душанба тушдан кейин эълон қилинади\nOzodTa’sir: Сайловда қатнашишдан бош торттирилган номзодлар қайта тикланди


Абу-Дабида ўзбекистонлик ошпазлар 10 минг кишилик ош дамлашди » Новости Узбекистана сегодня: nuz.uz\nДепутат жароҳатланган ва айни пайтда шифохонада\nНовости Узбекистана → Маданият ва саънат → Абу-Дабида ўзбекистонлик ошпазлар 10 минг кишилик ош дамлашди\n29-12-2018 10:46 0 529 Рейтинг1 Чоп этиш\nАбу-Дабида ўзбекистонлик ошпазлар 10 минг кишилик ош дамлашди\nЖорий йил 27 декабрь куни Шайх Зайид номидаги Абу-Даби маданий мерослар фестивали доирасида ўзбекистонлик ошпазлар 10 минг кишилик ош дамлашди. Мазкур ош Шайх Зайид таваллудининг 100 йиллиги муносабати билан пиширилган.\n10 минг киши учун 1,5 тоннадан ортиқ гуруч дамланган. Марказий майдонда битта асосий катта қозон ва унинг ёнида 8 та кичкина қозон ўрнатилган. Ошни тайёрлаш давомида 30 та ўзбекистонлик ошпаз иштирок этган. Ош тайёрлаш ва тарқатиш жараёнида ўзбек куй-қўшиқлари ижро этилиб, шоу тақдим этилган.\nШайх Зайид номидаги Абу-Даби маданий мерослар фестивали 2 декабрь куни бошланган ва 26 январгача давом этади\nАккредитация бўйича Кенгашнинг ташкилий масалаларига бағишланган биринчи йиғилиши бўлиб ўтди


Мексикада 1400-от кучига эга гиперкар серияли ишлаб чиқарилади\n15:21 / 23.08.2016\nБир гуруҳ мексикалик муҳандис ва дизайнерлар 1400 от кучига эга The Inferno гиперкарини кичик серияда ишлаб чиқаришни ташкил этишмоқчи. Унинг прототипи 2015-йилда намойиш этилганди. Бу ҳақда ўз манбасига таянган ҳолда Car Buzz хабар қилмоқда.\nКупе 7 йил мобайнида италиялик Антонио Ферраиоли раҳбарлигида мексикалик мутахассислар томонидан ишлаб чиқилди. Антонио бундан аввал, Lamborghini компаниясининг Veneno, Reventon ва Asterion эксклюзив машиналарини яратишда иштирок этганлардан биридир.\nThe Inferno гиперкарининг кузови пенометаллдан ишлаб чиқилган. Унинг асосини алюминий, кумуш ва рух металлари қотишмаси ташкил этади. Бу материал зичлиги жуда паст бўлиши баробарида шовқинни ютиши ва қаттиқлиги юқоридир. Шу билан бирга қотишма ўзининг илк ҳажмидан 100мартагача чўзилиши мумкин. Бу эса, зарбалар амортизациясининг юқори даражасини таъминлайди.\nГиперкарга 8 цилиндрли жуфт-турбо мотор ўрнатилган бўлиб, у «жуда жиддий ишлаб чиқарувчи» томонидан етказиб берилади. 1400 от кучини берувчи двигателга эга купе 2,7 сонияда 96 км тезликка эриша олади. Унинг энг юқори тезлиги соатига 394 кмни ташкил этади.\nThe Inferno 2016-йил охиридан бошлаб ишлаб чиқарилиши керак. Машиналарнинг илк партияси First Edition дея номланиб 12 дона нусха билан чекланади. Купенинг нархи 2,14 миллион долларни ташкил этади.\nгиперкар The Inferno купе


ProCab тақдимоти: ҳам фойдали маълумотлар, ҳам ёқимли совғалар улашилган анжуман\n11:13 / 25.07.2017\n19 июль куни Wyndham меҳмонхонасида ProCab компанияси томонидан катта тақдимот маросими ўтказилди. Тадбирда ташкилотчилар кабел ишлаб чиқариш жараёни, турлари ва компания фаолияти билан яқиндан таништиришди.\nProCab компанияси ҳақида\nProCab Ўзбекистон-Буюк Британия қўшма корхонаси 2012 йили ташкил топган бўлиб, кабел ва симларни замонавий ускуналарда ишлаб чиқаради.\nProCab кабел ва симлари ISO 9000/9001/9003/19011:2000 сифат сертификатларига эга, ҳамда маҳсулотлар Ўзбекистон, Россия, Туркия стандартларига мос келади. Шу билан бирга, 2016 йилнинг декабрида ProCab мега-заводи Apple корпорациясининг расмий ишлаб чиқарувчилари рўйхатига киритилган.\nЎзбекистондаги энг йирик заводлардан бири\nProCab заводи катта майдонни эгаллагани учун кенг турдаги кабел маҳсулотларини ишлаб чиқара олади. Ҳозирги пайтда мингдан ортиқ кабел ва симлар ассортименти мавжуд.\nШу жумладан, маиший, назорат, оловбардош, тикилган полиэтилен изоляцияли кучланиш кабеллари, видео кузатиш кабеллари, SIP симлари ва бошқалар чиқарилади.\nНГМК, Golden House, Yangi Zamon, Murad Buildings, Enter Engineering, Artel, UMS, Next, Nobel ва бошқалар.\nАбдушукуров Абдуносир, ProCab компаниясининг раҳбари:\nМазкур тадбирни ўтказишимиздан асосий мақсад - республикамизда қурилаётган ва қурилиши режалаштирилган биноларга ўзимизнинг сифатли маҳсулотимизни таништириш ҳамда улар билан биргаликда ҳамкорлик қилишдир. Корхонада ишлаб чиқарилаётган кабелларнинг тури 1000дан ортиқ бўлиб, ҳозирги кунда истеъмолчи, харидорлар учун талаб қилинган барча маҳсулотларни етказиб бериш йўлга қўйилган".\nКорхона ўз маҳсулотларининг қарийб 30-40 фоизини Европанинг Туркия, Англия, Германия давлатларига экспорт қилади.\n2018 йилнинг биринчи чорагида ProCab компанияси замонавий кабеллар ишлаб чиқариш бўйича янги турдаги технологияни жорий қилиш лойиҳасини амалга оширилади. Мазкур технология Италия ва Германиядан келтирилади.\nТадбир давомида корхона фаолияти ҳақидаги қизиқарли видео-ролик намойиш этилди. Шундан сўнг, иштирокчилар компания вакилларига ўз саволлари билан мурожаат этишди. Савол-жавоб қисми жуда ҳам қизғин тус олди ва айрим иштирокчилар ўз таклифларини ҳам билдиришди.\nТақдимот сўнгида тадбирга ташриф буюрган электрик, энергия муҳандиси ҳамда дилерлар учун лотерея ўйини ташкил этилди. Олтита омадли рақам соҳибларига компания томонидан қимматбаҳо совғалар топширилди.\nШунингдек, мазкур анжуманнинг ҳар бир иштирокчисига компаниянинг кичик эсдалик совғалари ҳам улашилди.\nТақдимот маросими кечки овқат билан якунланди.\nсим ProCab Wyndham\nProCab компанияси Ўзбекистон аҳлини Мустақилликнинг 26 йиллиги ва Қурбон ҳайити билан самимий қутлайди\nЎзбекистон мега-заводлари: ProCab заводида кабел ва симлар қандай ишлаб чиқарилади?\nҚалинлиги рекорд даражада ингичка сим яратилди


Ўзбекистон 14:30 / 15.05.2020 37754\n13 май куни Самарқанд вилояти прокуратураси ахборот хизмати вилоятдаги тиббиёт ходимлардан бири 34 кишига коронавирус юқишига сабабчи бўлгани, унга жиноий иш қўзғатилгани ҳақида маълумот тарқатди.\nУшбу ҳолат ижтимоий тармоқлар фойдаланувчиларида қарама-қарши фикрлар ва норозиликларни келтириб чиқарди. Соғлиқни сақлаш вазирлиги ушбу ҳолат юзасидан муносабат билдирди.\nТўғри, Соғлиқни сақлаш вазирлиги Х.Д.нинг ўз соғлигига нисбатан бепарво бўлиб, кимларнидир хавф остида қолдирганлигини оқламоқчи эмас. Шу билан биргаликда, вазирлик мазкур ҳолатда Х.Д.га нисбатан жиноят иши қўзғатиш тўғрисидаги қарор асоссиз, деб ҳисоблайди», дейди Соғлиқни сақлаш вазирлиги юридик бўлими бошлиғи Руслан Муҳаммадиев.\nСоғлиқни сақлаш вазири Алишер Шодмонов Ўзбекистон Республикаси Бош прокурорига Х.Д.га нисбатан жиноят иши қўзғатиш тўғрисидаги қарорни бекор қилиш масаласини ўз ваколати доирасида кўриб чиқилишини сўраб, жорий йил 14 май куни мурожаат йўллаган.\nВазирлик ушбу масала назоратга олиниб, ўз қонуний ечимини топишига ишонч билдирган.\n«Маълумки, айни кунларда бутун дунёда коронавирус пандемиясига қарши мардонавор курашаётган шифокорлар алоҳида эътироф этилмоқда. Ўз навбатида юртимиз тиббиёт ходимлари ҳам, давлатимиз раҳбари таъбири билан айтганда, ўз ҳаёти ва соғлигини гаровга қўйиб, пандемияга қарши қаҳрамонона фаолият олиб боришмоқда.\nМамлакатимиз соғлиқни сақлаш тизими бошқа давлат идоралари билан ҳамкорликда коронавирус пандемиясига қарши қаттиқ курашаётган ана шундай бир шароитда, юқоридаги каби дилни хира қиладиган бу каби ҳолатлар олиб борилаётган кенг кўламли саъй-ҳаракатлар самарасига, минглаб шифокорлар кайфиятига фақатгина салбий таъсир кўрсатиши мумкин», дейилади Соғлиқни сақлаш вазирлиги Жамоатчилик билан алоқалар бўлими хабарида.\n11:00 / 22.05.2020 52656


“Telegram”дан шахсий фотосуратларни юборганнинг жазоси 1 000 долларми? - Darakchi\n“Telegram”дан шахсий фотосуратларни юборганнинг жазоси 1 000 долларми?\nЖАМИЯТ 01.07.2020, 22:19\nҚашқадарё вилояти ИИБ га 33 ёшли Х.Н. ариза билан мурожаат қилди. У аризасида баён қилишича, ҳозирда Россияда ишлайди, жорий йилнинг февраль ойида “Telegram” мессенжери орқали С. исмли шахс билан танишиб қолади. У билан ўзаро ёзишади, ўзининг бир нечта фотосурат ва видеоларни юборади.\nОрадан вақт ўтиб С. ушбу фотосурат ва видеоларини ижтимоий тармоқлар орқали тарқатиб юборишини айтиб, уни қўрқитади. Тарқатмаслик эвазига эса ундан 1 000 АҚШ доллари миқдорда пул талаб қилади.\nШундан сўнг, 21 ёшли таниши У.О. орқали "шантажчи" С. ни жиноят устида қўлга олишда ёрдам беришини айтади.\nМазкур ариза юзасидан ИИБ ходимлари Қарши шаҳридаги “Шарқ зиёкори” савдо биноси яқинида тезкор-тадбир ўтказди. Қамаши туманида яшовчи 24 ёшли С.А. тадбирда иштирок этаётган фуқаро У.О.дан кимёвий ишлов берилган 900 АҚШ доллари миқдордаги пулни олиб, эвазига ундаги фотосурат ва видеоларни ўчириб юбориш учун ўзига тегишли “Samsung J8” русумли уяли алоқа воситасини У.О.га тақдим қилган вақтда ашёвий далиллар билан ушланди.\nҲолат юзасидан Қарши шаҳар ИИБ ҳузуридаги Тергов бўлими томонидан С.А.га нисбатан Жиноят кодексининг 165-моддаси 1-қисми (товламачилик) билан жиноят иши қўзғатилган. Ҳозирда жиноят иши юзасидан дастлабки тергов ҳаракатлари олиб борилмоқда. Бу ҳақда ИИВ ҳузуридаги Тергов департаменти хабар қилди.\nСенат: Одам савдосига қарши курашишга доир қонунда қандай янгиликлар бор?\nКоронавируснинг симптомсиз енгил тури ҳам ўпкани зарарлайдими?\n«UzAutoMotors» депутат Расул Кушербаевнинг енгил автомобиллар нархларини ошириш бўйича айбловига муносабат билдирди


Сурхондарёда юк автомобили билан тўқнашган Nexia ҳайдовчиси вафот этди | Qalampir.uz\nСурхондарёда юк автомобили билан тўқнашган Nexia ҳайдовчиси вафот этди\n3-саҳифа\t29 Октябрь 22:40 3444\nЖорий йилнинг 22 октябрь куни Сурхондарё вилоятида юк автомобили ва Nexia иштирокида йўл транспорт ҳодисаси юз берди. Оқибатда енгил автомобиль ҳайдовчиси воқеа жойида вафот этди. Бу ҳақда вилоят Йўл ҳаракати хавфсизлиги бошқармаси Матбуот хизмати хабар берди.\nҚайд этилишича, воқеа тахминан соат 10:30 атрофида вилоятнинг Денов тумани ҳудудидан ўтувчи М41 автомобиль йўлининг 1484-километрида содир бўлган. Тожикистон республикаси Душанбе шаҳрида яшовчи ҳайдовчи юк машинасида Сариосиё-Термиз йўналишида ҳаракатланиб бораётиб, қарама-қарши йўлга чиқиб кетиб, Nexia русумли автомобиль билан тўқнашув содир этган.\nЙТҲ оқибатида 1998 йилда туғилган ҳайдовчи воқеа жойида вавот этган.\nЭслатиб ўтамиз, жорий йилнинг 21 октябрь куни Сурхондарё вилоятида Nexia русумли автомобиль бетон тўсиққа урилган, ҳайдовчи шифохонада вафот этганди. Октябрь ойининг бошида эса ушбу вилоятда бошқарувни йўқотган Nexia русумли автомобиль йўл четига чиқиб, чуқурликка ағдарилиб кетганди. Бунинг оқибатида ҳайдовчи вафот этган.\n03 Декабрь 14:30 57834\n03 Декабрь 15:41 41904\n03 Декабрь 20:24 36666\n03 Декабрь 17:49 30725\n04 Декабрь 11:13 24874


Тадқиқот: Ижодий фикрлаш хотирани яхшилайди\n15:14 / 12.04.2016\nАҚШнинг Жоржия университетидаги олимлар ижодий фикрлаш хотирани яхшилаши ва ёлғон хотираларни камайтиришини аниқлашди. Тадқиқотнинг тўлиқ матни The Journal of General Psychology журналида берилган.\nТадқиқотда 102 нафар талаба иштирок этган, уларга 10та сўздан иборат рўйхат кўрсатилган. Сўзларнинг ярми жаранглашига кўра бир-бирига ўхшаш, иккинчи ярми эса - мазмун жиҳатдан яқин бир-бирига сўзлардан иборат. Тадқиқот иштирокчилари икки гуруҳга ажратилди: биринчи гуруҳ рўйхатдаги сўзлар билан боғлиқ образларни тасаввур қилиши, иккинчи гуруҳ эса шунчаки ўша сўзларни эслаб қолиши керак бўлган.\nКейин иштирокчиларга эски сўзларга яна янгиларини қўшиб рўйхатни кўрсатишган. Маълум бўлишича, тадқиқотнинг сўзларни эслаб қолишда образларни тасаввур қилмаган қатнашчилари кўпроқ хато қилишган. Масалан, агар дастлабки рўйхатда "шоколад", "шакар", "асал", "таъм" сўзлари бўлган бўлса, иштирокчилар адашиб, у ерда "конфеть" сўзи ҳам бўлганини тахмин қилишган.\nСўзларни турли образларни тасаввур қилиб эслаб қолган талабалар эса камроқ хато қилишган. Олимларнинг фикрича, ижодий фикрлаш ёлғон хотиралар сонини камайтиради ва хотирани яхшилайди.


Фарғонадаги мактабда ўқувчилар полда ўтиргани расман...\nБир қатор интернет нашрларида Фарғонадаги мактабда 1-синф ўқувчилари полда дарс ўтаётгани ҳақида хабарлар тарқалганди. Халқ таълими вазирлиги матбуот хизматига кўра, ўқувчилар 20 дақиқа полда дарс ўтишган.\nБу ҳолат Фарғона шаҳридаги 24-мактабда бўлган. Ўқувчиларнинг полда ўтиргани акс этган суратдаги ҳолат вилоят халқ таълими бошқармаси, вилоят ва шаҳар ҳокимияти томонидан ўрганиб чиқилган.\nМактаб директори Ихтиёр Мамажоновнинг айтишича, мактабда 2 октябрь куни эски парталар янгиларига алмаштирилган. Янгилари қўйилгунча айрим хоналарда парталар бўлмаган ва интернетда тарқалган сурат шу жараёнда олинган. Синфда парталар 20 дақиқа давомида бўлмаган. Ҳозирда синфхоналар парта ва стуллар билан тўлиқ таъминланган.\n«Маълум бўлишича, мактабдаги барча синфларда дарслар белгиланган жадвал асосида ўз вақтида ўтилмоқда. Ўқувчиларга жой етишмаслиги муаммоси йўқ. 1-синфларда ҳам одатдаги тартибда дарс ўтилмоқда», дейилади ХТВ матбуот хизмати хабарида.\nМаълумот учун, 24-мактаб биноси 1973 йилда 1250 ўринга мўлжаллаб қурилган. Мактаб 2018 йилда Давлат инвестиция дастури асосида мукаммал таъмирланган. Барча зарур ўқув жиҳозлари ва мебеллар билан тўлиқ таъминланган. Айни пайтда мактабда 2635 ўқувчи таълим олмоқда.\nҲуқуқ бугун, 10:12


Республика ишчи гуруҳи Наманганда аҳоли томорқаларини танқидий ўрганди (+фото) | O'zLiDeP\nРеспублика ишчи гуруҳи Наманганда аҳоли томорқаларини танқидий ўрганди (+фото)\nАввал хабар берганимиздек, деҳқон хўжаликлари, аҳоли томорқаларига ҳамда бошоқли дон экинларидан бўшаган майдонларга такрорий экинлар экиш ишларини ўрганиш, аниқланган муаммоларни вақтида бартараф этиш мақсадида Ўзбекистон фермер, деҳқон хўжаликлари ва томорқа ер эгалари кенгаши, Ўзбекистон Либерал-демократик партияси, қатор мутасадди ташкилотлар ва ҳокимликлар вакилларидан иборат Республика ишчи гуруҳ жойларда тарғибот-ташвиқот тадбирларини олиб бормоқдалар.\nИшчи гуруҳнинг навбатдаги манзили Наманган вилояти бўлди.\nПомидордан 40 000 доллар даромад!\nРеспублика ишчи гуруҳи раҳбари Актам Хаитов бошчилигидаги вакиллар Наманган вилоятининг дастлаб Поп туманидаги “Поп жаннат боғи” фермер хўжалигида бўлишди. Хўжаликнинг 80 сотигида иссиқхонага ташкил қилинган экан.\n- Бу иссиқхонани ўтган йилда Ўзбекистон фермер, деҳқон хўжаликлари ва томорқа ер эгалари кенгаши ҳузуридаги жамғармадан 800 миллион сўм кредит олиб қурган эдик, – дейди хўжалик раҳбари Камолиддин Фаёзов. — Йил бошида помидорнинг янги навидан эккан эдик, ҳосилдорлик мўл бўлди. Биринчи ҳосилнинг ўзиданоқ 40 тоннадан ошиқ помидор олдик ва АҚШ доллари миқдорида даромад қилдик. Такрорийга ҳам айни экинни экмоқчимиз. Августда кўчат қадасак, ноябрга бориб маҳсулотни бемалол бозорга олиб чиқсак бўлади.\n“Поп жавоҳири” фермер хўжалиги тумандаги ғалла режасини биринчилардан бўлиб бажарди, 71 гектар ерининг 34 гектарига ғалла экиб, 70 центнер ҳосил олди. Қарабсизки, давлат хирмонини 140 минг тоннага бойитди. Бўшаган майдоннинг 25 гектарига ерёнғоқ, 5 гектарига сабзи, 4 гектарига мош қадади.\n- Иқлимидан келиб чиқиб ер ёнғоқни кўпроқ экдик. Сабаби, у сувсизликка чидамли, четга ҳам экспорт қилмоқчимиз, – дейди фермер Жавоҳир Юсупов. – Имкониятлардан фойдаланиб, хўжалигимизни кўп тармоқлига айлантириш ниятидамиз. Ҳозирданоқ 60 бош қўй, 20 бош қорамолни парваришлай бошладик.\nМурувват қил, ёришсин кўнгил\nИшчи гуруҳ йўл-йўлакай туманда жойлашган Эркаклар мурувват уйида ҳам бўлишди. Мақсад бу ерда тарбияланувчилар билан дилдан суҳбатлашиб, уларнинг ҳолидан хабар олиш эди. Амалий мулоқотдан сўнг эсдалик совғалар топширилди.\n-Халқимиз савобталаб, кўнгилга шу мақсадда йўл топишга интилишади, – дейди ушбу маскан директори Моҳиниса Марипова. – 350 ўринга мўлжалланган муассасамизда 300 ортиқ ногиронга 150 нафардан ортиқ шифокор ва ишчи ходимлар хизмат қилмоқда. 70 нафар ишчи-ходимларимиз O‘zLiDeP аъзоси. Бугунги учрашувдан кўпчилик мамнун бўлди. Туманимиздан сайланган депутатлар ва партия фаоллари ҳам йил давомида тез-тез келиб хабар олишади, ота-она, оила муҳитидан узоқдаги шикаста қалбларга меҳр-мурувват кўрсатиб, совға-саломлар беришади.\nБир маҳалла – бир маҳсулот\nПопликлар томорқачиликда ҳам уста экан. Бешкапа маҳалла аҳли ана шундай деҳқонлардан чиқди, бирор қарич ери йўқки, бўш турган бўлса.\n– Маҳалламизда 735 та хонадон бўлиб, уларда 4 250 нафар аҳоли истиқомат қилади, - дейди маҳалла раиси Сотиболди Султонов. – Ҳозирда 60 фоиз хонадоннинг 2 сотихдан 6 сотихгача иссиқхонаси бор. “Бир маҳалла – бир маҳсулот” тамойили асосида асосан помидор ва бодринг етиштиришади. Асосий даромадлари шундан.\n70 ёшли Мамасоли ота Қамбаров ерсиз туролмайди.\n- Томорқамиз 25 сотих, – дейди отахон. – 8 нафар фарзандимга ёшлигидан ерга меҳр беришга ўргатдим. Меҳнат қилса, бировдан кам бўлмаслигини уқтираман. Картошка экиб йиғиб олдик, ўрнига помидор, булғор қалампири, сабзи, пиёз, кўчат экдик. 8 сотихини иссиқхона қилиб, помидор эккандик, март ойидан бошлаб ҳосилни сотиб рўзғорни бутлаб келяпмиз. Ўрнини бодринг экишга тайёрлаяпман. 2 сотихда 2 500 та помидор кўчати экиб сотдик. 10 қути асаларимиз бор. Минг туп бодом кўчати ҳам экдим, донасини 10 минг сўмдан сотмоқчиман. Узумзорда Ризамат ота, кетмон даста, чилиги, кишмиш, ҳусайнилар етиляпти. Умуман олганда йиллик даромадимиз 40-50 миллионга боради-ёв...\nШу маҳаллалик Исроил Мадраҳимов ҳам 5 сотихли иссиқхонасида 11 йилдан буён помидор ва бодринг етиштириб, мўмайгина даромад қилиб келмоқда. Асосан помидор ва бодринг экилади, йилига 20-30 миллион сўм даромад олинади. “Шунинг орқасидан тўй қиляпмиз, машина олдик, иморат солдик, чиройли умргузаронлик шу эмасми, болам”, дейди отахон мамнун жилмайиб.\nИшлаган энди тишлайди\nЯширмаймиз, уқувсизликданми, тажриба мактаби кўришмаганиданми, томорқасининг умрини бекор ўтказиб келаётган ёки қўл учида деҳқончилик қилаётганлар ҳам йўқ эмаскан.\nАфсуски, Кичиктошбулоқ маҳалласида эътиборсизликдан қаровсиз ётган айрим томорқаларга қараб шундай хулосага келдик. Маҳалла ёнидан ариқ тўла сув оқиб ўтса-да, 10 га яқин янги хонадонга тегишли ер майдони ўз ҳолига ташлаб қўйилган.\n- Шу маҳаллада бир неча йиллардан буён истиқомат қилиб келаман, – дейди иккинчи гуруҳ ногирони Неъматжон Суқматов. – 4 сотих томорқамни яшнатиш учун қудуқ қазиб, насос орқали сув чиқариб олдим. Сабзавотларимиз яшнаб ётибди, ана қаранг. Томоша қилиб дилим яшнайди, кайфиятим кўтарилади, шукр қиламан. Тўрт мучаси соғ бўлиб томорқасидан самарасиз фойдаланиб келаётган қўшниларимни кўриб ачиниб кетаман. Сув йўқ деган баҳоналар билан ерни ташлаб қўйишган...\nИшчи гуруҳ ҳолатни бартараф этиш мақсадида барча мутасадди ташкилотлар раҳбарларини ўша жойнинг ўзига жалб этди. 10 та аҳолининг қаровсиз ери шудгорланди, экин учун ер ҳозирланди. Ердан самарасиз фойдаланиб келаётган соҳиблари тегишли жаримага тортилиб, огоҳлантириш берилди.\nШўрқишлоқ маҳалласидаги “Тошбулоқ” МЧЖ қошидаги ёрдамчи хўжаликнинг 12 гектар ғалладан бўшаган ери ҳам такрорий экин экилмасдан бўш ётган экан. Ишчи гуруҳ назоратида бу ер ҳам техника ёрдамида шудгорланди. Сўнг 9 та кам таъминланган оилага ва айни хўжаликнинг 16 нафар ишчисига 20-30 сотихдан такрорий экин экиш учун бўлиб берилди.\nКалвакнинг бодоми ва гилосига хорижликлар харидор\nТўрақўрғон тумани аҳолиси асосан боғдорчилик билан машғул экан. Калвак маҳалласидаги ҳар бир хонадонга кирганимизда бодом, гилос, хурмоларнинг шохлари ҳосилдан ерга тегай дейди. Калвакнинг бодом ва гилосига вилоятлардан ташқари Россия ва Қозоғистондан талаб катта, кўп маҳсулот ўша ёққа экспорт қилинади. Ўз ҳалол меҳнати мевасини элга тутиб ва бунинг ортидан рўзғорини бутлаб келаётган инсонларга ҳар қанча раҳмат айтсак кам. Қолаверса ёши улуғларимиз топиб айтганидек, турмушнинг чиройлиги меҳнатдан келаётган бойликдадир!\nматбуот хизмати котиби\nТоморқа Ишчи гуруҳ Актам Хаитов\nСамарқандлик фермерлар ғалладан бўшаган ерларга такрорий экин экиб, қўшимча даромад олмоқда\nТоморқадан фойдаланишда бепарволикка йўл йўқ\nЕр билан тиллашаётган андижонликлар